[{"text_idx": "#000000", "text": "Aga kui alustaks o\u0303ige pa\u0308ris nullist?"}, {"text_idx": "#000003", "text": "Ei saa u\u0308le ega u\u0308mber sellest, et mul pole IKKA kindlat na\u0308gemust ruumipaigutuse osas."}, {"text_idx": "#000004", "text": "Nu\u0308u\u0308d on ja\u0308lle u\u0308ks kogemus juures \u2013 vahetasime poolteist kuud tagasi a\u0308ra magamistoa ja elutoa. Praegune elutuba on ajutine ja peaks kolima tulevikus \u201cteisele poole\u201d, magamistuba pidigi aga plaanide kohaselt sinna ja\u0308a\u0308ma. Noh, ma nu\u0308u\u0308d poolteist kuud hiljem u\u0308tlen, et ma tegelikult ei taha seda sinna. Vanas kohas meeldis rohkem see, et oli aknaga hoovi poole (ta\u0308nav ei ole meil eriti la\u0308rmakas, aga privaatsust ruloo u\u0308leval hoidmise mo\u0303ttes on hoovi pool tunduvalt enam) ning aknast paistis sisse hommikupa\u0308ike :) Praeguses on hetkel u\u0308ks suur aken, mille asemel tulevikus plaanis kaks va\u0308ikest \u2013 aga nii u\u0308ks suur kui kaks va\u0308ikest akent, olgem ausad, on ta\u0308ielik raiskamine magamistoa jaoks. Samuti o\u0303htupa\u0308ike. Kui pa\u0308ikesel magamistoas u\u0308ldse pointi on, siis hommikuse a\u0308rataja ja hea tuju tekitajana. Seda va\u0308hemalt meie elamises, kus suvel piisab ruloo alla kerimisest selleks, et tuba oleks hommikul meeldivalt jahe. Pa\u0308rast a\u0308rkamist saab selle siis u\u0308les kerida ja pa\u0308ikeselaksu nautida :) Samas kui viienda korruse korteris ku\u0308ttis pa\u0308ike magamistoa kohe hommikul saunaks ja ruloo ei aidanud suuremat \u2013 nii et ko\u0303ik so\u0303ltub asjaoludest, ilmselgelt."}, {"text_idx": "#000005", "text": "U\u0308heso\u0303naga... Mo\u0303tlesin, et prooviks ja\u0308lle midagi uut. Kustutaks plaanilt a\u0308ra KO\u0303IK uksed ja aknad. Alustaks nullist. Mis mo\u0303tted siis tuleksid? Mul endal ja teil ko\u0303igil?"}, {"text_idx": "#000006", "text": "Ma panen alustuseks siiski ka praeguse plaani, sest nii on mul kergem seletada pa\u0308ikese liikumist. Selle plaanil on magamistuba vanas kohas, hetkel siis on toad vahetuses. Vana magamistoa ja ko\u0308o\u0308gi aknast paistab pa\u0308ike sisse hommikul. Liigub sealt alt edasi, o\u0303htul ha\u0308ngib po\u0303himo\u0303tteliselt u\u0308leval vasakus nurgas ehk noh, la\u0308a\u0308nes :) Kui meil oleks vasakupoolses seinas aknad, paistaks o\u0303htul sinna ja ta\u0308navapoolsetesse akendesse paistab ka po\u0303himo\u0303tteliselt terve o\u0303htu."}, {"text_idx": "#000007", "text": "Tu\u0308hi plaan on aga selline. Korstnajalgu liigutada igal juhul ei saa. Aga suht ko\u0303ike muud..."}, {"text_idx": "#000008", "text": "ku\u0308tteta eeskoda, kus mahuks hoidma rattaid\nku\u0308ttega esik, kuhu mahuks nagi, jalatsikapp, pingike istumiseks, riidekapp\nva\u0308ike majapidamisruum, kuhu mahuks u\u0308ksteise peale pesumasin ja kuivati ning ko\u0303rval pisut ruumi tolmuimeja jms jaoks\ntilluke vannituba selle juurde, kus oleks dus\u030cinurk, kraanikauss, pott\nsuurem vannituba (ilmselt vanniga) lastele ja u\u0308ldkasutusse\nkatlaruum? kui kaaluda ku\u0308tteks ikkagi nt pellet/halukatelt \u2013 no selle ilmselt kuidagi annaks keldrisse mahutada, ehkki see oleks jubedalt tu\u0308u\u0308tu seal ka\u0308ia, sest ega ma va\u0308ga ei arva, et u\u0308les kuskile va\u0308ga mahuks... majapidamisruumiga sellist asja vist kokku ei panda? palju u\u0308ldse u\u0308ks katel ruumi vo\u0303tab?"}, {"text_idx": "#000009", "text": "Kui mul oleks vaba voli endale elamist kujundada, siis paistaks ko\u0308o\u0308gis ja magamistoas hommikupa\u0308ike, elutoas ja lastetubades o\u0303htupa\u0308ike. Aga seda ko\u0303ike siinsetes tingimustes ku\u0308ll ei saa :D Magamistoas ja kontor-ku\u0308lalistetoas ei ole pa\u0308ike rangelt vo\u0303ttes vajalik, sest seal ka\u0308iakse ikkagi peamiselt magamas vo\u0303i noh, kui kodukontor teemaks on, siis ehk oleks mo\u0303nus, kui sinna ka pisut pa\u0308ikest paistaks? Meil on tegelikult niigi vedanud, et elamine nii pa\u0308ikeseline on, sest maja u\u0308mber on igal pool pa\u0308ris laialt tu\u0308hja maad, mitte seinu, mis pa\u0308ikesevalguse a\u0308ra varjaks. Aga jah, pa\u0308ike ikkagi to\u0303useb idast ja loojub la\u0308a\u0308nde, see seab teatavad piirid :P"}, {"text_idx": "#000010", "text": "Aa, tulevase terrassi ukse pealt tegin paar pilti, pa\u0308ikese pa\u0308rast. Ma\u0308rtsi lo\u0303pus kella kuue paiku on pa\u0308ike po\u0303himo\u0303tteliselt terrassilt lahkunud :) Suvel, kui hekk ei ole raagus, ei paista ka seda va\u0308hest, mis praegu na\u0308ha..."}, {"text_idx": "#000011", "text": "Laste ma\u0308ngumajake ja kiiged on plaanis tahapoole aeda kolida ja siia ette vo\u0303iks tulla selle asemele u\u0308ks ilus lillepeenar, mida saaks terrassilt imetleda... Ma parem ei maini, kuidas ma ko\u0303ik need 7,5 aastat omale lillepeenaraid planeerinud olen ja sellega mitte kuskile jo\u0303udnud :P"}, {"text_idx": "#000012", "text": "U\u0308heso\u0303naga maja juurde me sellist terrassi kahjuks ei saa, kuhu o\u0303htul pa\u0308ike paistaks, sest naabrite aiapoolde \u201claieneda\u201d ei saa. Aeda tuleb teine istumise osa tahapoole, suurema seltskonnaga su\u0308ndmuste jaoks \u2013 aga ega ka sinna o\u0303htupa\u0308ike ei paista, paraku. Naabritel on selles mo\u0303ttes ko\u0303ige mo\u0303nusam aiaosa. Aga meil on selle eest rohkem ruumi... Vahel mo\u0303tlen, kas seda terrassi on u\u0308ldse vaja, aga nii mo\u0303nus oleks ilusa ilmaga so\u0308o\u0308ki va\u0308rskes o\u0303hus nautida \u2013 selleks oleks terrass ideaalne, isegi kui pa\u0308ike paistab sinna ainult pa\u0308eval... U\u0308ksi vo\u0303i oma perega \u201charilike\u201d so\u0308o\u0308gikordade ajal ei viitsi va\u0308ga taha aeda so\u0308o\u0308ki tassima hakata. Nii et ma usun, et terrassi mo\u0303te on ikkagi hea :)"}, {"text_idx": "#000013", "text": "U\u0308heso\u0303naga... Mo\u0303elge kaasa. Joonistage seinu, aknaid ja uksi nii nagu su\u0308da lustib ja ko\u0303ige etem tundub! Kuidas saaks ko\u0303iki aknaid ja pa\u0308ikesevalgust maksimaalselt a\u0308ra kasutada ruumides, kus neid ko\u0303ige enam vaja on, ilma et toad (v.a elutuba) muutuks la\u0308bika\u0308idavaks? Vannitoad ilmselgelt EI vaja akent, nii et need vo\u0303iks \u201cmahutada\u201d kuskile keskele, samas kui toad vo\u0303iks olla vo\u0303imalikult suured..."}, {"text_idx": "#000014", "text": "Kuna kommentaaridesse pilte laadida ei saa, siis kes joonistada viitsivad, saatke mulle meili peale (tikriblogi (at) ) \u2013 peaks auhinna va\u0308lja panema parimale plaanile, ma ainult ei tea veel, mis see olla vo\u0303iks :D"}, {"text_idx": "#000015", "text": "Ma ise mo\u0303tlen ka. Esimest korda. Pole varem pa\u0308ris tu\u0308hjast kohast alustanud. Loomulikult ei saa ko\u0303iki seinu maha vo\u0303tta, aga kui ja\u0308tta mo\u0303ned tugipostid ja u\u0308les ka mo\u0303ned palgid alles, siis enamikuga peaks saama ma\u0308ngida."}, {"text_idx": "#000017", "text": "13 Responses to \u201cAga kui alustaks o\u0303ige pa\u0308ris nullist?\u201d"}, {"text_idx": "#000019", "text": "Ma olen su ko\u0308o\u0308giukse vahel korra ko\u0303o\u0303lunud, seega paar ta\u0308helepanekut. Ko\u0308o\u0308gi teeks kindlasti suuremaks, puupliidi kindlasti ja\u0308taks alles aga ideaalis vo\u0303iks olla ko\u0308o\u0308k-so\u0308o\u0308gituba. Et mahub kokkama ja mitu inimest toimetama. O\u0303uest otse so\u0308o\u0308gilaua ko\u0303rvale astumine ei ole ka parim lahendus. Katlaruumiga on see teema, et sellele kehtivad tuleohutusno\u0303uded, tulekindled uks vms. Seega ilmselt mitte ko\u0303ige lihtsam lahendus. Ja teine vannituba on mo\u0303te, mida kiidan kahe ka\u0308ega. Kui majas on mitu last vo\u0303i rohkem kui 2 inimest siis 21. sajandil ja vo\u0303imaluse korral vo\u0303iks vetse/pesuruume kindlasti rohkem olla."}, {"text_idx": "#000020", "text": "Ma pole ku\u0308ll ekspert, aga minu arusaamist mo\u0308o\u0308da on majades olmes sellised asjad, nagu kandeseinad, mida pa\u0308ris a\u0308ra ei saa vo\u0303tta \u2013 naabrid kukuvad kaela muidu koos ko\u0303ige oma ahjuga."}, {"text_idx": "#000021", "text": "Ja minu praktika na\u0308itab, et ilma pa\u0308ikeseta ei ole jahedal suveo\u0303htul u\u0308ldse mo\u0303nus va\u0308ljas ha\u0308ngida."}, {"text_idx": "#000023", "text": "Hahahaa! Ma saan nu\u0308u\u0308d aru, et ma koolis ehitust o\u0303pin, sest ma istusin paberi ja pliiatsiga arvuti ette, ja kohe hakkasid ku\u0308simused tulema: kus veetorud jooksevad? Kus soojaveekatel on? Mispidi uksed avanevad? Millised seinad on kandeseinad ja peavad alles ja\u0308a\u0308ma?"}, {"text_idx": "#000024", "text": "Kopeerisin ko\u0303ik paberile ja siis hakkasin su arhiivides sobrama, et rohkem fotosid leida :D. Ja siis ajapikku leidsin fotosid maja kohta (#more-2289), veel majaplaane, kus uste avanemised olid ( veel su ideesid selles osas, kuidas te ruume kasutate ja mida sulle teha meeldib..."}, {"text_idx": "#000025", "text": "Nu\u0308u\u0308d olen siin peaaegu tund aega istunud. Suurem osa sellest ajast on kulunud su arhiivide peale, et majast aru saada :P."}, {"text_idx": "#000026", "text": "Miks aknad ainult kahes suunas \u201cvaatavad\u201d, loodesse ja kagusse? Kas see on ridaelamu, et kirde- ja edelasuunas on kellegi naabri sein ja sinna ei saa aknaid panna? Kus suunas tee on?"}, {"text_idx": "#000028", "text": "Aga no raske on teha, sest vaatan seda majaplaani ja no mitte ei ole tunnet, et saan aru, kuidas see maja \u201ctoimib\u201d ja \u201celab\u201d :)"}, {"text_idx": "#000031", "text": "Nagu vanade majade plaanidega ikka, pa\u0308ris ko\u0303iki tingimusi ei saanud ta\u0308ita :P. Ja vo\u0303ta arvesse seda ka, et ma ei tea, kus sul kandeseinad on ja kus elekter jookseb ja kus veetorud jne jne jne."}, {"text_idx": "#000032", "text": "Ko\u0303ige hullem tuli selle plaani puhul see, et ko\u0308o\u0308k ja\u0308i maja keskele, MITTE U\u0308HTEGI akent ei ole ko\u0308o\u0308gis. Ja so\u0308o\u0308gilaud ja\u0308i ka keskele, ja ja\u0308a\u0308b ko\u0303ndimise osas ette. Aga samas positiivse poolt:"}, {"text_idx": "#000033", "text": "# ko\u0303ik vannitoad va\u0308lisseina juurde, et saaks panna va\u0308ikese ko\u0303rge akna, kust on hea tuulutada\n# ja\u0308tsin majakeskse seina (mis plaani ja\u0308rgi mulle tundub, et arvatavasti on kandesein, korstnajaladega samas joones) alles. Kaks \u201cavaust\u201d mis talle tehtud said (koridor lapse tuppa ja ko\u0308o\u0308k) on piisavalt kitsad, et neid saab toestada.\n# ko\u0303ikidele magamistubadele kaks akent,\n# potentisaalne pliit vo\u0303ib ja\u0308a\u0308da ko\u0308o\u0308gi ko\u0303rvale, kust ta ulatub ha\u0308sti magamistuba ka ku\u0308tma, ja potentisaalne soojamu\u0308u\u0308r teise korstnajala ko\u0303rvale, kust ka ulatub ha\u0308sti magamistubasid ku\u0308tma,\n# pesumasinad saab panna \u201csuurde\u201d vannituppa, ja seal on aken olemas, kui tuulutada vaja,\n# sulle \u201ceraldi\u201d vannituba dus\u030ciga"}, {"text_idx": "#000034", "text": "Tegelt ei viitsi enam kirjutada ega joonistada, sest ma olen nu\u0308u\u0308d kaks tundi siin toredalt mo\u0303elnud, vaadanud ja joonistanud, ja nu\u0308u\u0308d to\u0303esti peaks minema ko\u0308o\u0308ki no\u0303usid pesema! :D"}, {"text_idx": "#000036", "text": "Haha, \u201cpotentisaalne\u201d kaks korda :D"}, {"text_idx": "#000037", "text": "Noh, ja see ka nu\u0308u\u0308d, et Eesti ehitusseadusi ma ei tunne, eks. Uus-Meremaal on na\u0308iteks reegel, et ko\u0308o\u0308gi ja WC vahel peab olema kaks ust. Kas Eestis sama? Ei tea. Nii et vaata seda ideeplaani \u201cwith a pinch of salt\u201d, eks :)"}, {"text_idx": "#000039", "text": "Enam-va\u0308hem o\u0303iges mo\u0303o\u0303dus peaks asjad olema. Visandasin sinu blogipostituses antud mo\u0303o\u0303tude ja\u0308rgi maja va\u0308lisku\u0308ljed, ja seinad, mis ma \u201calles ja\u0308tsin\u201d. Nii et na\u0308iteks sinu \u201cisiklik\u201d vannituba peaks olema sama lai kui praegu on koridor esiukse juures, magamistoa ja lastetoa vahel \u2013 sest magamistoa sein ja\u0308i samasse paika, ja lastetoa sein ja\u0308i ka samasse kohta. Nii et seinu ma \u201cliigutasin\u201d valdavalt ainult all paremas nurgas, kus on teine lastetuba ja ku\u0308lalistetuba."}, {"text_idx": "#000041", "text": "Nonii, hommikul a\u0308rkasin u\u0308les ja hakkasin ja\u0308lle su majaplaani peale mo\u0303tlema :D."}, {"text_idx": "#000042", "text": "Eile kui ma visandasin, siis esiteks ma panin suure vannitoa sinna, kus visandi peal ko\u0308o\u0308k on \u2013 maja keskele. Ja ko\u0308o\u0308k oli maja va\u0308lisseinas elutoa ko\u0303rval, nii et ko\u0308o\u0308gi aknad vaatasid edelasse. Aga siis ma ja\u0308i ha\u0308tta korstnajalgadega, et kuidas panna pliiti korstnajala ko\u0303rvale, et temast ko\u0308o\u0308gi mo\u0303ttes ka kasu oleks. Ja siis vahetasingi ko\u0308o\u0308gi ja suure vannitoa a\u0308ra."}, {"text_idx": "#000043", "text": "Aga nu\u0308u\u0308d ma vaatan seda plaani ja mo\u0303tlen, et peaks uuesti proovima, et a\u0308kki saab va\u0308lja mo\u0303elda."}, {"text_idx": "#000044", "text": "Lisaks pa\u0308ikesele mo\u0303tle ruumide paigutusel ka ruumide ja\u0308rjestusele. Nt lastetube ei tasuks panna kohe elutoa ko\u0303rvale, et o\u0303htune sumin vo\u0303i istumised neid ei segaks. Pesuruumid ka nii, et solistamine-kolistamine magajaid ei ha\u0308iriks. Ja nagu varem o\u0308eldud, ko\u0303ik paigutused so\u0303ltuvad kandeseintest ning sellest kuhu ja kuidas torusid (vesi, kanalisatsioon) vedada saab. Ma usun, et see ei ole hirmkallis kui mo\u0303ni ahitekt su elamise just ehituslikus mo\u0303ttes u\u0308le vaatab ning u\u0308tleb, mil ma\u0308a\u0308ral seinu u\u0308ldse liigutada vo\u0303imalik on ja pakub vo\u0303imalike planeeringute variandid."}, {"text_idx": "#000045", "text": "Hehe. No siit on nii mo\u0303nedki ehitajad ja arhitektid la\u0308bi ka\u0308inud. Kandva seina koha pealt on Mannil o\u0303igus \u2013 see, mis korstnajalgadega u\u0308hel joonel. Et ilmselgelt ei saa kogu seina maha vo\u0303tta, aga osa seinast, koos korraliku toestusega, on ok. Seda me oleme arutanud ka. No ja ILMSELGELT paneb litsentsiga arhitekt lo\u0303puks kogu plaani paberile (st ko\u0303ik saab olema turvaline, mitte ma ei hakka ise joonistatud plaani po\u0303hjal seinu maha lo\u0303hkuma), aga praegusel hetkel mul ei ole veel tema jaoks raha ja ma usun ikkagi sellesse, et ma peaks enne enda peas natukene rohkem selgusele jo\u0303udma. No ja mul on lihtsalt tuju mo\u0303elda sellest hetkel :)"}, {"text_idx": "#000046", "text": "Elektri koha pealt ilmselt ei ole erilisi piiranguid, arvestades, et kogu su\u0308steem vajab nagunii uuendamist ja praegune elektrimo\u0303o\u0303tjagi tuleb teise koha peale to\u0303sta, kuna ja\u0308a\u0308ks vannituppa. Kulukas saab see ko\u0303ik olema, aga pole parata. Torustik vajab ka nullist u\u0308mber tegemist, aga selle koha pealt ma pole kindel, kui lihtne vo\u0303i raske on vedada ko\u0303iki torusid nii kaugele kui vaja... Ilmselt saaks, aga kui mo\u0303ttekas see on? Tuleb targematega no\u0303u pidada."}, {"text_idx": "#000048", "text": "Igatahes, ma olen otsustanud, et ma tahaks ikkagi oma magamistuba vanasse kohta alla paremasse nurka ja\u0308tta, ilmselt pigem u\u0308he aknaga, nagu seni on, sest sellest kogemuslikult ta\u0308iesti piisab ja iga aken on lisakulu. Ja mo\u0303tlen nu\u0308u\u0308d ta\u0308nu Mannile hoopis selles suunas, et a\u0308kki saaks laiendada garderoobi ja vannitoa magamistoa juurde meetri vo\u0303rra \u201cu\u0308levalt\u201d lisa vo\u0303ttes. U\u0308les paremasse nurka tahaks lastetuba, sest seal on rohkem pa\u0308ikest, aga praeguse 4x5m asemel oleks see siis pigem 3x5m. Ja kui lastetoad oleks suhteliselt peegelpildis u\u0308hesugused, siis oleks ideaalne ja\u0308tta u\u0308les nende vahele nende oma vannituba, aga siis pole u\u0308htki \u201cu\u0308ldkasutatavat\u201d, mis va\u0308ga ei pa\u0308de \u2013 ja kolmas tundub juba overkill :D Elutoa, ko\u0308o\u0308gi ja kontor-ku\u0308lalistetoa osas mo\u0303tlen ko\u0303ige rohkem hetkel."}, {"text_idx": "#000049", "text": "Vo\u0303ib-olla peaks ma a\u0308ra mainima, et minu unistustes on suures ko\u0308o\u0308k-elutoas olnud alati keset ruumi megapikk laud (ja ma olen seda alati ette kujutanud pigem sellises rustikaalses stiilis, massiivsetest palkidest vmt), mis on nii suur, et ko\u0308o\u0308gipoolses otsas mahub rahulikult perega o\u0303htust so\u0308o\u0308ma, samas kui elutoa poolses otsas on laua peal ruumi panna kokku 1000-tu\u0308kist puslet ja laua keskel na\u0308iteks mahuks veel lapsed lauama\u0308ngu ma\u0308ngima \u2013 seda ko\u0303ike korraga :D Ja kui on vaja vahel harva suure seltskonnaga su\u0308u\u0308a, siis tuleb pusled-ma\u0308ngud kokku korjata ja ongi klaar. Aga ma ei ole tegelikult va\u0308ga kunagi mo\u0303elnud reaalsetes mo\u0303o\u0303tudes, et kas see u\u0308ldse mahuks. Vo\u0303i KUI suur see siis olema peaks (meetrites, istekohades vms). Sellele ruumi leidmisega tekiks vist ko\u0303ige rohkem probleeme, kui ku\u0308lalistetuba nii paigutada, nagu Manni plaanil na\u0308ha. Samas ma pole ise kunagi sellisele variandile mo\u0303elnud (nagu ka mitte ko\u0308o\u0308gile keset elamist) ja ko\u0303ige selle u\u0308le mo\u0303tlemine on nii po\u0303nev :D"}, {"text_idx": "#000050", "text": "Kuna miskil po\u0303hjusel otsustas WordPress, et selle kommentaari kohta pole vaja mulle meili saata, siis ma ei na\u0308inud su uut plaani enne, kui olin enda oma juba u\u0308les pannud :D"}, {"text_idx": "#000052", "text": "Notify me of follow-up comments by email."}, {"text_idx": "#000058", "text": "su u\u0308mber, hoia, kes ko\u0303rval."}]